Diari Oficial de la Generalitat Valenciana


Sumari del DOGV 3642, del 10-12-1999 (1999/9889)

Informació pública de l'aprovació definitiva del projecte de reparcel·lació voluntària en l'àmbit del sector M-18.1 del sòl urbanitzable (PAI la Giralda).
----------------------------------------------------------------------------------------------------------------------------------------------------------

### Dades del document

Número de DOGV
:   3642

Data del DOGV
:   10-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9889


Organisme emissor
:   Ajuntament de Dénia

Tipus de document
:   Anunci

Informació pública de l'aprovació definitiva del projecte de reparcel·lació voluntària en l'àmbit del sector M-18.1 del sòl urbanitzable (PAI la Giralda). [1999/X9889]
  
Vist l'expedient núm. 3211.02.b/1997, segons petició formulada pel senyor José Ernesto Ramis Sena, en nom i representació de la mercantil Costa Dénia, SL, corresponent al projecte de reparcel·lació voluntària en l'àmbit d'execució única del programa d'actuació integrada la Giralda (sector M-18.1).
  
Vistos els antecedents següents:
  
Primer.
  
El sector M-18.1 de sòl urbanitzable fou desenvolupat mitjançant el programa d'actuació integrada denominat la Giralda, el qual fou aprovat per l'Ajuntament l'11.05.1998 (BOP d'Alacant núm. 183, de 12.08.1998).
  
Segon.
  
En compliment dels compromisos de gestió i execució del programa aprovat s'ha formulat el present projecte de reparcel·lació voluntària de la unitat d'execució única del sector esmentat.
  
Tercer.
  
El projecte esmentat ha estat sotmès a informació pública i notificació a les persones interessades, en la forma reglamentàriament prevista en l'article 115 del Reglament de Gestió Urbanística, sense que s'hi hagen produït reclamacions.
  
Vist l'informe tecnicojurídic, i tenint en compte les consideracions jurídiques següents:
  
Primera.
  
Hi són aplicables els articles 76.5 de la LRAU i l'article 115 del Reglament de Gestió Urbanística.
  
Segona.
  
L'òrgan competent per a aprovar definitivament la reparcel·lació voluntària és l'alcalde, conformement amb l'article 76.5 de la LRAU i l'article 21.1.j) de la LBRL (redacció donada per la Llei 11/1999, de 21 d'abril).
  
Resolc:
  
Primer
  
Aprovar, amb caràcter definitiu, el projecte de reparcel·lació voluntària en l'àmbit del sector M-18.1 del sòl urbanitzable (PAI la Giralda).
  
Segon
  
Disposar la notificació i publicació d'aquest acord en la forma reglamentàriament procedent.
  
Tercer
  
Autoritzar les diligències necessàries per a la inscripció d'aquesta reparcel·lació voluntària en el Registre de la Propietat.
  
Cosa que fem pública perquè en prengueu coneixement i als efectes oportuns.
  
Contra aquesta resolució, que esgota la via administrativa, es pot interposar, potestativament, i sense perjudici de l'efectivitat immediata de la resolució, recurs de reposició davant del mateix òrgan que l'ha dictat, en el termini d'un mes comptador des de l'endemà de la data de recepció d'aquesta notificació; o bé interposar directament recurs contenciós administratiu davant de l'òrgan jurisdiccional competent (de conformitat amb el que preveuen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa), en el termini de dos mesos, comptadors des de l'endemà de la data de notificació d'aquesta resolució; sense perjudici que es puga exercir, si convé, qualsevol altre recurs que estimen convenient.
  
A l'efecte s'informa que, de conformitat amb el que preveuen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa, l'òrgan jurisdiccional competent davant del qual s'ha d'interposar recurs contenciós administratiu serà:
  
- El Jutjat Contenciós Administratiu d'Alacant: quan es tracte d'aquestes matèries:
  
Qüestions de personal, tret que facen referència al naixement o l'extinció de la relació de servei dels funcionaris públics de carrera;
  
Gestió, inspecció i recaptació dels tributs i d'altres ingressos de dret públic regulats en la legislació d'hisendes locals;
  
Llicències d'edificació i ús del sòl i subsòl, sempre que el seu pressupost no excedisca de 250 milions de pessetes, així com les d'obertura;
  
Declaració de ruïna i ordres d'execució d'obres de conservació, reforma i rehabilitació d'immobles; i,
  
Sancions administratives, independentment de la seua naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana, en tots els altres casos.